Til nemenda , forráðamanna og starfsfólks MÍ Mjög slæm veðurspá er nú fyrir næstu tvo sólarhringa . Stjórnendur skólans munu ekki senda út tilkynningu um að skólahald falli niður vegna óveðurs eða ófærðar enda er það ekki í þeirra verkahring að meta slíkt . Mikilvægt er að nemendur og forráðamenn þeirra og starfsfólk skólans fylgist með veðurspá og viðvörun frá Veðurstofu Íslands og jafnframt að kanna færð á vegum hjá Vegagerðinni . Einnig er mikilvægt að fylgjast með tilkynningum frá lögreglu og almannavörnum á samfélagsmiðlum þegar óveður geisar . Ef nemendur treysta sér ekki í skólann vegna veðurs þá þurfa þeir að tilkynna það á skrifstofu skólans , eða forráðamenn þeirra , séu nemendur yngri en 18 ára .